בעיות תנועה כתה ח'- עבודה נעימה

1.משני מקומות שהמרחק ביניהם 350 ק"מ יצאו באותו הזמן 2 מכוניות ונסעו זו לקראת זו. המכונית הראשונה נסעה במהירות של 90 קמ"ש ואילו המכונית השנייה נסעה במהירות 85 קמ"ש. כעבור כמה שעות נפגשו המכוניות?

2. רוכב אופנוע נוסע מת"א לאילת במהירות קבועה במשך 8 שעות. בדרכו חזרה מאילת מגביר את מהירותו ב-20 קמ"ש, ולכן נמשכה דרכו חזרה 6 שעות. מצאו את המרחק מת"א לאילת.

3. משני מקומות, שהמרחק ביניהם 920 ק"מ, יצאו 2 כלי רכב זה לקראת זה. הראשון יצא ב-8.00 בבוקר והשני-ב-10.00. הם נפגשו בשעה 1500. מהי המהירות של שני כלי הרכב, אם ידוע שהראשון מהיר ב-8 קמ"ש מן השני.

4. אדם יצא מזיכרון יעקב לכוון ת"א מרחק של 72 ק"מ. חלק מהדרך רכב על אופניים במהירות 20 קמ"ש, ואת החלק הנותר הלך ברגל במהירות של 4 קמ"ש. סה"כ שהה בדרך 6 שעות. מצאו כמה ק"מ הלך ברגל?

5. מכונית נוסעת בדרך כלל, דרך מסוימת במהירות של 70 קמ"ש. פעם אחת אחרי שנסעה 4 שעות במהירות המתוכננת הגבירה את מהירותה ל-90 קמ"ש ולכן הגיעה 40 דקות לפני המועד המתוכנן.

א. מהי הדרך שעברה המכונית?

ב. כמה זמן נסעה?

6. משאית יוצאת מאשקלון לאילת במהירות של 60 קמ"ש. לאחר נסיעה של שעה וחצי מתעכבת המכונית לחצי שעה אח"כ מגדילה את מהירותה ב-10 קמ"ש. לכן מגיעה המשאית לאילת באותה שעה, שהיתה מגיעה אילו נסעה במהירות הראשונה ללא עיכובים. מצאו את המרחק בין הערים.

7. שני רוכבי אופנים יצאו באותו זמן ממקום מסוים כדי לעבור דרך מסוימת. הראשון רכב כל הדרך במהירות קבועה של 18 קמ"ש. הרוכב השני במשך 3 שעות במהירות של 20 קמ"ש, לאחר מכן התעכב ל-45 דקות ואת שאר הדרך במהירות של 24 קמ"ש. הרוכב השני הגיע שעה ורבע לפני הראשון. מצאו את המרחק שעברו הרוכבים.